|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΠΟΛΙΤΙΣΜΟΥ & ΑΘΛΗΤΙΣΜΟΥ**  **ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ** |  |

**ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Κρατικό Θέατρο Βορείου Ελλάδος, απευθύνει πρόσκληση εκδήλωσης ενδιαφέροντος για υπηρεσίες μετάφρασης & υπερτιτλιμσού θεατρικής περίοδού 2019-2020.

Το αντικείμενο της παρούσας πρόσκλησης είναι η μετάφραση και ο υπερτιτλισμός θεατρικών κειμένων, η μετάφραση θεατρολογικών κειμένων για το έντυπο πρόγραμμα θεατρικών παραγωγών καθώς και μικρών αποσπασμάτων θεατρικών έργων, κειμένων για τα έντυπα προγράμματα παραστάσεων, τίτλων έργων, διανομών με ρόλους & διανομών συντελεστών παράστασης, σκηνοθετικών σημειωμάτων και δελτίων τύπου.

Τα μεταφρασμένα κείμενα χρειάζεται επιπλέον να υπόκεινται σε επιμέλεια.

Ο προϋπολογισμός του έργου ανέρχεται σε 8.329,75€ πλέον ΦΠΑ 24% και συμπεριλαμβανομένου του δικαιώματος προαίρεσης.

Οι προσφορές μπορούν να αποστέλλονται στο Γραφείο Πρωτόκολλου του ΚΘΒΕ, Θέατρο ΕΜΣ, Εθνικής Αμύνης 2, 8ος όροφος μέχρι 22/11/2019 11.30 πμ.

Δικαίωμα συμμετοχής στο συνοπτικό διαγωνισμό παρέχεται σε **φυσικά ή νομικά πρόσωπα**, ενώσεις ή κοινοπραξίες αυτών που υποβάλλουν κοινή προσφορά. Οι συμμετέχοντες οφείλουν να είναι εγκατεστημένοι σε κράτη – μέλη της Ευρωπαϊκής Ένωσης, ή του Ευρωπαϊκού Οικονομικού Χώρου (Ε.Ο.Χ.), ή σε τρίτες χώρες που έχουν συνάψει ευρωπαϊκές συμφωνίες με την ΕΕ.

Οι οικονομικοί φορείς μπορούν να υποβάλλουν τις προτάσεις τους μεμονωμένα ή ως μέλος ένωσης.

Oι ενδιαφερόμενοι μπορούν να παραλαμβάνουν την πρόσκληση εκδήλωσης ενδιαφεροντος και τις τεχνικές προδιαγραφές από το **Γραφείο Προμηθειών**. του Θεάτρου ΕΜΣ, Εθνικής Αμύνης 2, 54640, Θεσσαλονίκη, Τηλ.: 2315-200015, Fax: 2310-223185, όλες τις εργάσιμες ημέρες και ώρες, καθώς και από την ιστοσελίδα του Κρατικού Θεάτρου Βορείου Ελλάδος [**www.ntng.gr**](http://www.ntng.gr).

**Ο Καλλιτεχνικός Διευθυντής του ΚΘΒΕ**

**Κολοβός Νικόλαος**